CELEX: C2007/269/42
Language: mt
Date: 2007-11-10 00:00:00
Title: Kawża C-362/07: Talba għal deċiżjoni preliminari mressqa mit-Tribunal d'instance du VII ème arrondissement de Paris (Franza) fit- 2 ta' Awwissu 2007 — Kip Europe SA, Kip UK Ltd, Caretrex Logistiek BV, Utax GmbH vs Administration des douanes — Direction générale des douanes et droits indirects

10.11.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 269/21
            
         Talba għal deċiżjoni preliminari mressqa mit-Tribunal d'instance du VIIème arrondissement de Paris (Franza) fit-2 ta' Awwissu 2007 — Kip Europe SA, Kip UK Ltd, Caretrex Logistiek BV, Utax GmbH vs Administration des douanes — Direction générale des douanes et droits indirects
   (Kawża C-362/07)
   (2007/C 269/42)
   Lingwa tal-kawża: Il-Franċiż
   Qorti tar-rinviju
   Tribunal d'instance du VII arrondissement de Paris (Franza).
   Partijiet fil-kawża prinċipali
   
      Rikorrenti: Kip Europe SA, Kip UK Ltd, Caretrex Logistiek BV, Utax GmbH.
   
      Konvenuta: Administration des douanes — Direction générale des douanes et droits indirects.
   Domandi preliminari
   
               1)
            
            
               Il-funzjoni “copy” ta' apparat multifunzjonali, bħal dak deskritt fil-proċedura preżenti, maħsub sabiex jaħdem f'kollegament dirett jew permezz ta' netwerk ma' kompjuter jew komputers, iżda li jista' permezz tal-funzjoni “copy”, jaħdem b'mod indipendenti, tikkostitwixxi “funzjoni speċifika oħra minbarra l-ipproċessar ta' data” skond in-nota 5 E tal-Kapitolu 84 tan-Nomenklatura Magħquda?
            
         
               2)
            
            
               F'każ ta' risposta pożittiva għall-ewwel domanda, l-eżistenza ta' din il-funzjoni speċifika, li fir-rigward tagħha huwa espliċitament rikonoxxut li ma tagħtix lill-prodott il-karattru essenzjali tiegħu, hija ta' natura tali li teskludi l-klassifikazzjoni fil-Kapitolu 84 skond in-nota 5 E, minkejja l-eżistenza tal-funzjonijiet ta' printer u ta' scanner li jaqgħu taħt l-ipproċessar ta' data?
            
         
               3)
            
            
               F'każ bħal dan, u, fir-rigward ta' apparat magħmul mill-assemblaġġ ta' tliet komponenti materjalment distinti (printer, scanner u kompjuter), il-klassifikazzjoni m'għandha ssir fuq il-bażi tar-Regola Ġenerali 3 (b)?
            
         
               4)
            
            
               B'mod aktar ġenerali, l-interpretazzjoni korretta tas-Sistema Armonizzata u tan-Nomenklatura Magħquda għandha twassal sabiex printers bħal dawk deskritti jiġu kklassifikati fl-intestatura 8471 60 jew 9009 12 00?
            
         
               5)
            
            
               Ir-Regolament tal-Kummissjoni Nru 400/2006 (1) (KE), tat-8 ta' Marzu 2006, huwiex validu, b'mod partikolari, peress li jmur kontra s-Sistema Armonizzata, in-Nomenklatura Magħquda u l-paragrafi 1 u 3(b) tar-Regoli Ġenerali għall-interpretazzjoni tas-Sistema Armonizzata u tan-Nomenklatura Magħquda, safejn dan huwa mmotivat b'referenza għall-kunċett ta' “funzjoni li tagħti lill-apparat il-karattru essenzjali tiegħu” u safejn iwassal għall-klassifikazzjoni fl-intestatura 9009 12 00 ta' printers bħal dawk deskritti?
            
         
      (1)  Regolament tal-Kummissjoni (KE) tat-8 ta' Marzu 2006, 400/2006, dwar il-klassifikazzjoni ta' ċerti oġġetti fin-Nomenklatura magħquda (GU L 70, pag. 9) [traduzzjoni mhux uffiċjali].